**ТЕХНИЧЕСКA СПЕЦИФИКАЦИЯ**

Абонаментно, сервизно, техническо и програмно поддържане на Автоматизираната GPS система за управление и контрол на автобусния транспорт

**Абонаментното сервизно техническо и програмно поддържане на Автоматизираната GPS система за управление и контрол на автобусния транспорт трябва да бъде изпълнена в обхват и обем съгласно следната спецификация и технически изисквания:**

**1. Абонаментното сервизно техническо и програмно поддържане трябва да обхваща:**

|  |  |  |
| --- | --- | --- |
| No | Наименование на продукта | Работни места/Лицензии/ |
| 1 | Бордови устройства за АСУКАТ | 780 |
| 2 | Компютърни контролни работни места | 16 |
| 3 | Компютърни диспечерски работни места | 9 |

**2. Изисквания към изпълнителя**:

2.1. Да осигури сервизно звено, разполагащо с необходимата техника, резервни части и материали, както и транспортни средства.

2.2. Да извършва аварийни ремонти и настройки при повикване в работното си време на и касаещи отстраняването на повреди с изключителна важност и спешност за системата. Срокът за реакция тече през работното време на Изпълнителя и е 2 часа от момента на повикването.

При изключителни случаи на аварии, при които автоматизираната система за даден гараж е излязла от действие, повикването може да се осъществи и в извънработно време, като срокът за реакция е 4 часа от повикването.

2.3. Авариралите GPS – бордови устройства се свалят от автобуси от съответните компетентни технически лица на Възложителя и предават в поделението на Изпълнителя за ремонт. Изпълнителят поема ангажимента да ремонтира предадените му GPS - бордови устройства в 3-дневен срок.

2.4. Да дава писмено на Възложителя препоръка и указания за правилната експлоатация на техническите средства и приложното програмно осигуряване, както и да издава на лицата, преминали обучение на документ за правоспособност при работа със системата.

2.5. Участникът следва да представи заверено копие на Патент № 1723/07.08.2013 год., издаден от Патентното ведомство на Република България.